**Četvrti DroneDays: Budućnost je u zraku**

**DroneDays 2024**, najavljuje svoje četvrto izdanje, koje će se održati **8. i 9. listopada 2024.** godine u zgradi Sveučilišta u Zagrebu (**SEECEL**), u **Zagrebu**.

Ovo najznačajnije okupljanje stručnjaka i operatera za dronove u Hrvatskoj i regiji, obuhvaća širok spektar tema s naglaskom na aktualna istraživanja i napredak u industriji bespilotnih letjelica.

Na ovogodišnjim DroneDays sudjelovat će stručnjaci iz akademske zajednice, poduzetništva i industrije, s ciljem predstavljanja novih tehnologija i izazova u primjeni bespilotnih letjelica. Uz predavanja koja su dio službenog programa, sudionici će imati priliku sudjelovati u panel raspravama i stručnim radionicama.

Dodatno, posjetitelji će imati priliku posjetiti izložbeni prostor poduzeća gdje će biti predstavljene najnovije usluge i proizvodi, pružajući im uvid u najnovija dostignuća i mogućnosti u području bespilotnih letjelica.

Četvrto izdanje DroneDays 2024 predstavlja nastavak uspješnih prethodnih događaja koji su obilježili razvoj industrije bespilotnih letjelica u regiji. Uz strelovit razvoj industrije, sve veći raspon primjene dronova i inovativne istraživačke rezultate, budućnost je doslovno u zraku. Zabilježite datum, jer ovo je događaj koji ne smijete propustiti!

DroneDays 2024 organizira FER-ov Laboratorij za robotiku i inteligentne sustave upravljanja (LARICS), Sveučilište u Zagrebu i Fakultet elektrotehnike i računarstva (FER), a skup je sufinanciran iz Horizon Europe projekta AeroSTREAM.

Registracije su sada otvorene! Iskoristite priliku i osigurajte svoju ulaznicu po promotivnoj cijeni za rane prijave do 1.8. Prijavite se [ovdje](https://www.entrio.hr/event/dronedays2024-19041).

Više o događaju možete pronaći na službenoj web stranici: <http://dronedays.fer.hr/>

Kontakt: dronedays@fer.hr